22. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 411.1/1/112810 της 2/3 Νοεμ.  1973 (ΦΕΚ Β΄ 1317) Περί συστάσεως τμημάτων Πολιτικών Μηχανολόγων και Ηλεκτρολόγων Τεχνολόγων Μηχανικών παρά τη Σιβιτανιδείω Δημοσία Σχολή Τεχνών και Επαγγελμάτων. ΄Εχοντες υπ’ όψει: 1.Τας διατάξεις του Δ/τος της 30.7.1928 «περί οργανισμού της λειτουργίας της Σιβιτανιδείου Σχολής Τεχνών και Επαγγελμάτων». 2.Τας διατάξεις του άρθρ. 9 του Νόμ. 5197/1931, ως αντικατεστάθη υπό του άρθρ. 3 του Α.Ν. 28/1936. 3.Τας διατάξεις του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 4.Τας διατάξεις του Ν.Δ. 109/1973 απόφασιν του Διοικητικού Συμβουλίου της Σιβιτανιδείου Δημοσίας Σχολής Τεχνών και Επαγγελμάτων, αποφασίζομεν: 1.Εγκρίνομεν την λειτουργίαν Τμημάτων Πολιτικών Μηχανολόγων και Ηλεκτρολόγων Τεχνολόγων Μηχανικών παρά τη Σιβιτανιδείω Δημοσία Σχολή Τεχνών και Επαγγελμάτων από του ακαδημαϊκού έτους 1973-1974. 2.Ο αριθμός εισακτέων ανά τμήμα ορίζεται δια το σχολικόν έτος 1973-74 εις 75. 3.Ο ως άνω αριθμός θα συμπληρωθή δι’ εγγραφής εκ των μετεχόντων εις τας εισαγωγικάς εξετάσεις και λαμβανόντων την βαθμολογικήν βάσιν, μη εισαγομένων δε εις ουδεμίαν εκ των Σχολών εις ας εδήλωσαν προτίμησιν. Προς τούτο υποβάλλεται υπό των ενδιαφερομένων σχετική αίτησις απ’ ευθείας εις την Σιβιτανίδειον Σχολήν εντός δεκαημέρου από της εκδόσεως των αποτελεσμάτων των εισαγωγικών εξετάσεων δια τα Κ.Α.Τ.Ε. εις ην δηλούται κατά σειράν προτιμήσεως τα Τμήματα εις α επιθυμούν εγγραφήν. Η επιλογή γίνεται επί τη βάσει της επιτευχθείσης βαθμολογίας και της δηλωθείσης προτιμήσεως. 4.Τα της λειτουργίας των ως άνω Τμημάτων διέπονται υπό των διατάξεων του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως» (κατωτ. σελ. 516, 501). 5.Το απαραίτητον δια την λειτουργίαν των Τμημάτων τούτων προσωπικόν θέλει προσληφθή επί ωριαία αντιμισθία εκ των εχόντων τα νόμιμα προσόντα. Η παρούσα δημοσιευθήτω δια της Εφημερίδος της Κυβερνήσεως. 